Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona č. 462/2008 Z. z. 

Spôsob pripomienkového konania	 	
Počet vznesených pripomienok, z toho zásadných	91  / 14 	
Počet vyhodnotených pripomienok	91 	
		
Počet akceptovaných pripomienok, z toho zásadných	59  / 11 	
Počet čiastočne akceptovaných pripomienok, z toho zásadných	9  / 3 	
Počet neakceptovaných pripomienok, z toho zásadných	23  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo výstavby a regionálneho rozvoja Slovenskej republiky 	 	 	 	x 	
2 .	Úrad geodézie, kartografie a katastra Slovenskej republiky 	 	 	x 	 	
3 .	Úrad pre normalizáciu, metrológiu a skúšobníctvo Slovenskej republiky 	1 (1o,0z) 	 	 	 	
4 .	Úrad pre verejné obstarávanie 	 	 	x 	 	
5 .	Úrad priemyselného vlastníctva Slovenskej republiky 	2 (2o,0z) 	 	 	 	
6 .	Správa štátnych hmotných rezerv Slovenskej republiky 	 	 	x 	 	
7 .	Generálna prokuratúra Slovenskej republiky 	 	 	x 	 	
8 .	Protimonopolný úrad Slovenskej republiky 	2 (2o,0z) 	 	 	 	
9 .	Republiková únia zamestnávateľov 	 	 	 	x 	
10 .	Ústredie práce, sociálnych vecí a rodiny 	 	 	 	x 	
11 .	Centrum pre medzinárodnoprávnu ochranu detí a mládeže 	 	 	 	x 	
12 .	Národný bezpečnostný úrad 	 	 	 	x 	
13 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	1 (1o,0z) 	 	 	 	
14 .	Konfederácia odborových zväzov Slovenskej republiky 	1 (1o,0z) 	 	 	 	
15 .	Asociácia zamestnávateľských zväzov a združení Slovenskej republiky 	 	 	x 	 	
16 .	Národná banka Slovenska 	 	 	x 	 	
17 .	Legislatívna rada vlády Slovenskej republiky 	 	 	 	x 	
18 .	Európske spotrebiteľské centrum 	 	 	 	x 	
19 .	Ministerstvo zdravotníctva Slovenskej republiky 	 	 	 	x 	
20 .	Ministerstvo financií Slovenskej republiky 	25 (15o,10z) 	 	 	 	
21 .	Ministerstvo zahraničných vecí Slovenskej republiky 	2 (2o,0z) 	 	 	 	
22 .	Ministerstvo obrany Slovenskej republiky 	3 (3o,0z) 	 	 	 	
23 .	Najvyšší kontrolný úrad Slovenskej republiky 	5 (5o,0z) 	 	 	 	
24 .	Úrad jadrového dozoru Slovenskej republiky 	 	 	x 	 	
25 .	Štátny dopravný úrad 	 	 	 	x 	
26 .	Odbor aproximácie práva sekcie vládnej legislatívy Úradu vlády SR 	5 (5o,0z) 	 	 	 	
27 .	Štatistický úrad Slovenskej republiky 	2 (2o,0z) 	 	 	 	
28 .	Odbor Centrálneho verejného obstarávania 	 	 	 	x 	
29 .	Ministerstvo dopravy, pôšt a telekomunikácií Slovenskej republiky 	2 (2o,0z) 	 	 	 	
30 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
31 .	Ministerstvo vnútra Slovenskej republiky 	1 (1o,0z) 	 	 	 	
32 .	Ministerstvo spravodlivosti Slovenskej republiky 	20 (19o,1z) 	 	 	 	
33 .	Ministerstvo školstva, vedy, výskumu a športu Slovenskej republiky 	 	 	 	x 	
34 .	Ministerstvo kultúry a cestovného ruchu Slovenskej republiky 	8 (8o,0z) 	 	 	 	
35 .	Ministerstvo pôdohospodárstva, životného prostredia a regionálneho rozvoja Slovenskej republiky  	 	 	 	x 	
36 .	Ministerstvo pôdohospodárstva, životného prostredia a regionálneho rozvoja Slovenskej republiky 	3 (3o,0z) 	 	 	 	
37 .	Ministerstvo hospodárstva a výstavby Slovenskej republiky 	 	 	 	x 	
38 .	Najvyšší súd Slovenskej republiky 	 	 	x 	 	
39 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
40 .	Úrad vlády Slovenskej republiky 	 	 	 	x 	
41 .	Úrad pre reguláciu sieťových odvetví 	 	 	x 	 	
42 .	Úrad na ochranu osobných údajov Slovenskej republiky 	1 (0o,1z) 	 	 	 	
43 .	Sociálna poisťovňa 	 	 	x 	 	
44 .	Trenčiansky samosprávny kraj 	5 (4o,1z) 	 	 	 	
45 .	Národná rada občanov so zdravotným postihnutím v SR  	1 (0o,1z) 	 	 	 	
	SPOLU	91 (77o,14z) 	0 (0o,0z) 	10 	15 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ÚNMS SR 	Všeobecne 
V záujme posilnenia právnej istoty navrhujeme upraviť problematiku konania o žiadosti o poskytnutie dotácie, vrátane spôsobu dopĺňania žiadostí, nakoľko podľa ustanovenia § 32 ods 1. zákona č. 300/2008 sa na konania podľa tohto zákona nevzťahuje všeobecný predpis o správnom konaní, okrem konania o uloženie pokuty a teda nie je jasné akými normami sa bude posudzovanie žiadostí riadiť. Odporúčame preto regulovať konanie o žiadosti o poskytnutie dotácie ustanoveniami tohoto zákona, prípadne spôsobom, akým je konanie o žiadosti upravené v zákone č. 528/2008 o pomoci a podpore poskytovanej z fondov Európskej únie. 	O 	N 	Na poskytnutie dotácie nie je právny nárok. O poskytnutí dotácie rozhoduje minister na základe výberových kritérií a podmienok uvedených vo výzve.  	
ÚPV SR 	Čl. I bod 5. 
Odporúčame text novelizačného bodu ukončiť úvodzovkami a bodkou.  	O 	A 	 	
ÚPV SR 	Čl. I bod 1. 
V súlade s bodom 8. Legislatívnotechnických pokynov odporúčame v navrhovanom znení § 10 odsek 1) písmeno b) uviesť legislatívne skratky "ministerstvo obrany" a " ministerstvo vnútra", ktoré sú zavedené v § 2 zákona, s malým začiatočným písmeno. 	O 	A 	 	
PMÚ SR 	všeobecná legislatívno-technická odporúčacia pripomienka 
Odporúčame ustanovenia návrhu zákona, ktoré preberajú ustanovenia zákona o rozpočtových pravidlách verejnej správy nahradiť odkazom na tento zákon v súlade s čl. 7 Legislatívnych pravidiel vlády Slovenskej republiky.  	O 	A 	 	
PMÚ SR 	K čl. I. bod 2 návrhu zákona  
Účel pre poskytnutie dotácie v § 11 ods. 1 je koncipovaný príliš všeobecne. Zo znenia uvedeného v písmenách a) až i) nie je zrejmé, na ktoré konkrétne činnosti bude možné dotáciu poskytovať. Odporúčame účel dotácie v každom písmene čo najviac špecifikovať. 
Z dôvodovej správy tiež nie je zrejmé, prečo predkladateľ pristúpil k zmenám v danom ustanovení oproti súčasne platnému zneniu. Odporúčame preto dôvodovú správu k danému ustanoveniu doplniť. 
 	O 	ČA 	Špecifikácia konkrétneho účelu dotácie bude uvedená v konkrétnej výzve na predkladanie žiadostí a v zmluve. Činnosti boli doplnené. 	
PPV 	K návrhu uznesenia vlády SR 
V návrhu uznesenia vlády SR opraviť slovo „predseda“ v príslušnom tvare na „predsedníčka“ v príslušnom tvare. 	O 	A 	 	
KOZ SR 	Návrh zákona, ktorým sa mení a dopĺňa zákon č. 300/2008 Z.z. o organizácii a podpore športu a o zmene a doplnení niektorých zákonov v znení zákona č. 462/2008 Z.z. 

Konfederácia odborových zväzov SR nemá pripomienky k návrhu zákona, ktorým sa mení a dopĺňa zákon č. 300/2008 z.z. o organizácii a podpore športu a o zmene a doplnení niektorých zákonov v znení zákona č. 462/2008 Z.z. 	O 	A 	 	
MF SR 	K doložke vybraných vplyvov 
V doložke vybraných vplyvov žiadam 
a) vypracovať analýzu vplyvov s podrobne rozpísaným vplyvom na rozpočet verejnej správy, spolu so zabezpečením finančného krytia v rámci schválených limitov kapitoly ministerstva školstva, vedy, výskumu a športu na jednotlivé rozpočtové roky, 
b) v časti A.2. Vplyvy uviesť, že ide o negatívny vplyv na rozpočet verejnej správy, 
c) vyznačiť pozitívne vplyvy na informatizáciu spoločnosti, 
d) vypracovať analýzu vplyvov na informatizáciu spoločnosti podľa Jednotnej metodiky na posudzovanie vybraných vplyvov, pretože z návrhu vyplýva povinnosť ministerstva zverejniť zoznam žiadateľov, ktorým bola schválená dotácia a jej výška ako aj zoznam žiadateľov, ktorým nebola schválená dotácia, čo má nepochybne vplyv na informatizáciu spoločnosti; ide o zavádzanie, resp. rozšírenie elektronických služieb s informatívnou úrovňou. 
 	Z 	A 	 	
MF SR 	Všeobecne 
Upozorňujem, že podľa čl. 12 ods. 1 Legislatívnych pravidiel vlády SR a aktualizovanej Jednotnej metodiky na posudzovanie vybraných vplyvov je potrebné materiály vypracované po 1. júli 2010 predkladať najskôr na predbežné pripomienkové konanie a až následne na medzirezortné pripomienkové konanie.  	O 	A 	 	
MF SR 	Všeobecne 
Do návrhu žiadam, z dôvodu zabezpečenia ochrany verejných prostriedkov, doplniť 
a) povinnosť poskytovateľa dotácie vykonávať kontrolu, 
b) spôsob výkonu kontroly, ktorú bude vykonávať poskytovateľ dotácie s odkazom na zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov. 
 	Z 	A 	 	
MF SR 	Všeobecne 
Žiadam upraviť predkladaciu správu a dôvodovú správu s ohľadom na konštatovanie, že dôvodom na vypracovanie predmetného návrhu je ustanovenie § 37d ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 383/2008 Z. z. (ďalej len „zákon o rozpočtových pravidlách"). Platné znenie zákona č. 300/2008 Z. z. o organizácii a o podpore športu a zmene a doplnení niektorých zákonov v znení zákona č. 462/2008 Z. z. (ďalej len „zákon“) je v súlade so zákonom o rozpočtových pravidlách, s výnimkou § 11 ods. 2 písm. c), a z dôvodu naplnenia ustanovenia § 37d ods. 3 zákona o rozpočtových pravidlách nie je potrebná novelizácia zákona.  	O 	A 	 	
MF SR 	Všeobecne 
Vzhľadom na zosúladenie s predpismi v oblasti štátnej pomoci je potrebné doplniť návrh nasledovným ustanovením: „Dotáciu podľa tohto zákona, ktorá je štátnou pomocou, možno poskytnúť len v súlade s osobitnými predpismi v oblasti štátnej pomoci x).“. V poznámke pod čiarou k odkazu x) je potrebné uviesť čl. 107 Zmluvy o fungovaní Európskej únie (Ú. v. C 83, 30. 3. 2010). 	O 	A 	Upravené podľa pripomienky OAP ÚV SR. 	
MF SR 	K bodu 2 (§ 11) 
Tituly, na ktoré nemožno poskytnúť a použiť dotáciu uvedené v písmenách c) a d) sú duplicitné s ustanoveniami § 8a zákona o rozpočtových pravidlách a žiadam ich vypustenie. 	Z 	A 	 	
MF SR 	K bodu 2 (§ 11) 
Znenie odseku 3 žiadam vypustiť, pretože je nejasné a zmätočné. Výnimku vo vzťahu k použitiu dotačných finančných prostriedkov na úhradu záväzkov z predchádzajúcich rokov a na refundáciu výdavkov uhradených v predchádzajúcich rokoch v súvislosti s financovaním infraštruktúry osobitného významu, žiadam zapracovať do odseku 2 písm. a) a b).  	Z 	A 	 	
MF SR 	K bodu 3 (§ 11a až 11c) 
V § 11c ods. 1 písm. b) žiadam, z dôvodu zabezpečenia jednoznačnej transparentnosti procesu výberu, na konci doplniť tieto slová: „s uvedením dôvodu jej neschválenia.“. 	Z 	A 	 	
MF SR 	K bodu 3 (§ 11a až 11c) 
V § 11d žiadam precizovať podmienky poskytnutia dotácií tak, aby bolo zrejmé, že ich porušenie je porušením finančnej disciplíny s následnou aplikáciou sankcií podľa osobitného predpisu (§ 31 ods. 7 zákona o rozpočtových pravidlách) za porušenie finančnej disciplíny s povinnosťou vrátenia poskytnutej dotácie.  	Z 	A 	Úpravou textu v § 11d ods. 2 písm. i). 	
MF SR 	Všeobecne 
V celom texte návrhu odporúčam slová „internetová stránka“ nahradiť slovami „webové sídlo“ v príslušnom tvare v súlade s terminológiou podľa zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.  	O 	A 	 	
MF SR 	K bodu 1 (§ 10 ods. 1)  
Odporúčam vypustiť znenie odseku 1 písm. c) až i), pretože podľa Legislatívnych pravidiel vlády SR má zákon obsahovať len ustanovenia s normatívnym obsahom a navrhované znenia majú len deklaratórny charakter a nezakladajú právny titul a oprávnenie na poskytovanie finančných prostriedkov pre šport. 	O 	N 	Navrhované znenie považujeme za účelné ponechať z dôvodu prehľadnosti a komplexnosti právnej úpravy. Ópravou textu podľa pripomienky by bolo financovanie športu obmedzené len na zdroje z uvedených troch rezortov, čo nezodpovedá skutočnosti. 	
MF SR 	K bodu 2 (§ 11) 
Odporúčam 
a) vypustiť navrhované znenie odseku 1 pretože nie je výstižné po formálnej stránke (dotácie sa poskytujú napr. „na zabezpečenie športovania detí mimo školského vyučovania“ ale nie na „športovanie detí“), 
b) ponechať platné znenie odseku 1 a doplniť dotačné tituly, ktoré platná úprava neobsahuje, t. j. písm. d), h) a i). 
 	O 	A 	 	
MF SR 	K bodu 2 (§ 11) 
V uvádzacej vete odseku 2 žiadam slovo „ani“ nahradiť slovom „a“.  	O 	N 	Uvedené ustanovenie je v súlade s formuláciou § 8a ods. 8 zákona č. 523/2004 Z. z. 	
MF SR 	K bodu 3 (§ 11a až 11c) 
Žiadam vypustiť znenie § 11e ods. 1, pretože je vecne nesprávne a nadbytočné; v zákone o rozpočtových pravidlách je ustanovená len všeobecná povinnosť zúčtovania dotácie, pričom spôsob zúčtovania určuje Ministerstvo financií SR.  	Z 	A 	 	
MF SR 	K bodu 3 (§ 11a až 11c) 
Znenie § 11e ods. 2 žiadam vypustiť. Ak poskytovateľ považuje za potrebné kontrolovať aj vlastné zdroje žiadateľa určené na spolufinancovanie, je nevyhnutné ustanoviť priamo v zákone, na ktoré dotačné tituly je žiadateľ povinný použiť finančné prostriedky aj z vlastných zdrojov a spôsob preukazovania použitia vlastných zdrojov na určený účel.  	O 	A 	Úpravou textu v § 11b ods. 2 písm. e) a § 11d ods. 2 písm. k). 	
MF SR 	K bodu 3 (§ 11a až 11c) 
Žiadam vypustiť znenie § 11a, pretože ide o duplicitu s ustanoveniami zákona o rozpočtových pravidlách.  	Z 	ČA 	§ 11a je duplicitný s ustanoveniami zákona o rozpočtových pravidlách len v ods. 2 až 4. V ods. 1 je vymedzené, kto môže byť žiadateľom o poskytnutie dotácie. Z návrhu zákona boli vypustené duplicitné ustanovenia. 	
MF SR 	K bodu 3 (§ 11a až 11c) 
Znenie § 11b odporúčam doplniť samostatným odsekom, napríklad v znení: „Žiadosti, ktoré sú v súlade s podmienkami pre poskytnutie dotácie, ministerstvo zoradí podľa ním stanovených výberových kritérií. Výberové kritériá uverejní ministerstvo do 15. januára príslušného roka na svojom webovom sídle.“.  	O 	A 	Do návrhu zákona bolo doplnené písmeno f) v § 11b ods. 2. Určenie presného dátumu zverejnenia výzvy nie je účelné vzhľadom na to, že počas roka môže ministerstvo vyhlásiť viac výziev na predkladanie žiadostí o poskytnutie dotácie. 
 	
MF SR 	K bodu 3 (§ 11a až 11c) 
Odporúčam v § 11b ods. 4 písm. b) druhom bode slová „ rodné číslo“ vypustiť, resp. nahradiť slovami „dátum narodenia“, pretože podľa § 8 ods. 2 zákona č. 428/2002 Z.z. o ochrane osobných údajov v znení neskorších predpisov rodné číslo ako všeobecne použiteľný identifikátor je zakázané zverejňovať.  	O 	A 	 	
MF SR 	K bodu 3 (§ 11a až 11c) 
V § 11c ods. 1 písm. a), b) žiadam slová „bola schválená“ nahradiť slovami „sa poskytuje“ a slová „nebola schválená“ slovami „sa neposkytuje“, pretože návrh neustanovuje proces schvaľovania dotácie. 	O 	A 	 	
MF SR 	K bodu 4 (§ 32 ods. 1) 
Odporúčam na konci pripojiť tieto slová: „a slovo „uloženie“ nahradiť slovom „uložení“. 	O 	N 	Uvedené ustanovenie bolo vypustené na základe pripomienky Ministerstva vnútra SR 	
MF SR 	K bodu 5 (§ 33a) 
Zásadne nesúhlasím s navrhovaným ustanovením a žiadam, aby sa žiadosti podané podľa doterajších predpisov buď zosúladili s novou úpravou alebo aby sa posudzovali podľa novej právnej úpravy.  	Z 	A 	 	
MF SR 	K bodu 3 (§ 11a až 11c) 
Žiadam o preformulovanie § 11d ods. 1 napr. takto „(1) Dotácia sa poskytuje na základe zmluvy uzatvorenej medzi ministerstvom a žiadateľom o dotáciu.“. Ak je zámer viazať určité skutočnosti na moment schválenia dotácie, je potrebné priamo upraviť postup pri schválení dotácie. Spôsob poskytovania dotácie ustanovený v § 11d nie je jednoznačný a zrozumiteľný v súvislosti s vymedzením časového momentu „schválenia dotácie“ a uzatvorenia zmluvy. 	O 	A 	 	
MF SR 	K bodu 3 (§ 11a až 11c) 
V § 11d ods. 2 písm. f) odporúčam slovo „vyúčtovania“ nahradiť slovom „zúčtovania“ za účelom zosúladenia terminológie s terminológiou platnej právnej úpravy.  	O 	A 	 	
MF SR 	K bodu 3 (§ 11a až 11c) 
Žiadam vypustiť znenie § 11d ods. 2 písm. i), pretože sankčný mechanizmus za porušenie finančnej disciplíny je ustanovený v § 31 zákona o rozpočtových pravidlách.  	Z 	A 	 	
MF SR 	K bodu 3 (§ 11a až 11c) 
Znenie § 11d ods. 2 písm. k) žiadam preformulovať tak, aby bolo zrejmé, že ide o vymedzenie vlastných zdrojov žiadateľa ako náležitosti zmluvy o poskytnutí dotácie za podmienky, že sa zákon doplní aj o hmotnoprávnu povinnosť spolufinancovania projektu z vlastných zdrojov prijímateľa, alebo túto náležitosť zmluvy z návrhu vypustiť, ak nie je možné podiel spolufinancovania pri jednotlivých tituloch explicitne určiť. 	O 	A 	Úpravou textu § 11b ods. 2 písm. e) a § 11d ods. 2 písm. k) 	
MZV SR 	K čl. I, bod 2. 
V § 11 ods. 3 je zmätočný, odporúčame ustanovenie preformulovať. 
 	O 	ČA 	Uvedené ustanovenie bolo upravené v súlade s pripomienkou Ministerstva financií SR. 	
MZV SR 	K čl. I bod 3. 
V § 11 ods. 2 písm. k) navrhujeme slovo "spolufinancovania" nahradiť slovom "spolufinancovanie".  	O 	A 	 	
MO SR 	K bodu 2 
V súlade s čl. 7 Legislatívnych pravidiel vlády Slovenskej republiky odporúčame negatívne vymedzenie poskytovania dotácií uvedené v § 11 ods. 2 riešiť odkazom na príslušné ustanovenie zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V nadväznosti na uvedené odporúčame upraviť aj ustanovenie odseku 3. 
Táto pripomienka sa primerane vzťahuje aj na § 11a ods. 2 a 3. 
 	O 	N 	Uvedené ustanovenie bolo upravené v súlade s pripomienkou Ministerstva financií SR. 	
MO SR 	K bodu 3 
V nadväznosti na § 11c odporúčame primerane upraviť aj § 18, nakoľko obsahuje duplicitné informačné povinnosti pre ministerstvo pri poskytovaní dotácií na šport.  	O 	A 	Vypustením odsekov 1 a 2 v § 18. 	
MO SR 	K čl. I 
Do prvého článku odporúčame doplniť úvodnú vetu podľa bodu 27 Prílohy č. 5 k Legislatívnym pravidlám vlády Slovenskej republiky.  	O 	A 	 	
NKÚ SR 	K bodu 5 
Navrhujeme nasledovné znenie novelizačného bodu: 

„Za § 33 sa vkladá § 33a, ktorý vrátane nadpisu znie: 

§33 
Prechodné ustanovenie k úprave účinnej od 1. januára 2011 

Žiadosti predložené do účinnosti tohto zákona sa posudzujú podľa doterajších predpisov.“ 

Legislatívno-technická pripomienka. 

 	O 	N 	Upravené podľa zásadnej pripomienky Ministerstva financií SR. 	
NKÚ SR 	K poznámke pod čiarou k odkazu 4d 
Navrhujeme na konci vety vložiť slová „v znení neskorších predpisov“. Legislatívno-technická pripomienka. 	O 	N 	Uvedená poznámka pod čiarou bola vypustená. 	
NKÚ SR 	K poznámkam pod čiarou k odkazom 4b až 4 
V úvodnej vete k poznámkam pod čiarou navrhujeme vypustiť písmeno „4“ a nahradiť ho označením „4f“. Legislatívno-technická pripomienka. 	O 	A 	 	
NKÚ SR 	K bodu 3 
V § 11d ods. 2 písm. k) navrhujeme vypustiť slovo „spolufinancovania“ a nahradiť ho slovom „spolufinancovanie“. Legislatívno-technická pripomienka. 

Odporúčame vypustiť ustanovenia, ktoré sú duplicitné s ustanoveniami § 8a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V súvislosti s tým odporúčame riešiť uvedenú problematiku formou odkazu na zákon č. 523/2004 Z. z. 
 	O 	A 	 	
NKÚ SR 	K článku 1 
Navrhujeme pred bod 1 vložiť slová: 

„Zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona č. 462/2008 Z. z. sa mení a dopĺňa takto:“. Legislatívno-technická pripomienka. 

V § 10 ods. 1 písm. b) navrhujeme vypustiť slová „Ministerstva“ a nahradiť ich slovami „ministerstva“. Legislatívno-technická pripomienka. 

 	O 	A 	 	
OAP SVL ÚV SR 	Nad rámec predloženého návrhu zákona 
Vzhľadom na to, že poskytnutie dotácií v oblasti organizácie a podpory športu fyzickým osobám alebo právnickým osobám môže predstavovať štátnu pomoc, žiadame do návrhu doplniť ustanovenie s nasledujúcim znením: 
„Týmto zákonom nie sú dotknuté osobitné predpisy o štátnej pomoci.x)“ 
Zároveň je potrebné doplniť novú poznámku pod čiarou k odkazu x) v znení: 
„Napríklad čl. 107 a 108 Zmluvy o fungovaní Európskej únie (Ú. v. EÚ C 83, 30.3.2010), zákon č. 231/1999 Z. z. o štátnej pomoci v znení neskorších predpisov.“ 
 	O 	A 	 	
OAP SVL ÚV SR 	K bodu 2 a 3 návrhu zákona 
Požadujeme vypustiť z návrhu zákona tie ustanovenia, ktoré sú duplicitné s ustanoveniami zákona č. 523/2004 Z. z. a vzájomné prepojenie návrhu zákona na zákon č. 523/2004 Z. z. navrhujeme riešiť formou odkazu. Duplicitné ustanovenia predstavuje navrhovaný § 11 ods. 2 písm. c) (duplicita s § 8a ods. 8 zákona č. 523/2004 Z. z.) a navrhovaný § 11a ods. 2 až 4 (duplicita s § 8a ods. 4 až 6 zákona č. 523/2004 Z. z.). 	O 	A 	 	
OAP SVL ÚV SR 	K bodu 3 
Odporúčame zvážiť právnu úpravu navrhovanú v § 11a ods. 1, podľa ktorej by žiadateľom o poskytnutie dotácie mohla byť fyzická osoba iba v prípade, že je občanom Slovenskej republiky. Takéto ustanovenie by mohlo byť nesúladné so zásadou zákazu diskriminácie na základe štátnej príslušnosti zakotvenej v čl. 18 Zmluvy o fungovaní Európskej únie.  	O 	A 	 	
OAP SVL ÚV SR 	K bodu 5 
Nad § 33a návrhu zákona navrhujeme doplniť nadpis: „Prechodné ustanovenie k úprave účinnej od 1. januára 2011“. 	O 	A 	 	
OAP SVL ÚV SR 	K doložke zlučiteľnosti 
Žiadame doplniť a dopracovať doložku zlučiteľnosti v súlade s prílohou č. 1 k Legislatívnym pravidlám vlády SR. Problematika predloženého návrhu zákona je upravená v práve Európskej únie, konkrétne vo vzťahu k právne záväzným aktom týkajúcim sa zlučiteľnosti štátnej pomoci s vnútorným trhom. V doložke zlučiteľnosti je preto potrebné doplniť nasledujúce právne záväzné akty EÚ: 
- Čl. 107 a 108 Zmluvy o fungovaní Európskej únie (Ú. v. EÚ C 83, 30.3.2010) 
- Nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ L 214, 9.8.2008). 
 	O 	ČA 	Nariadenie Komisie (ES) č. 800/2008 sa netýka problematiky upravovanej v návrhu zákona. 	
ŠÚ SR 	Bod 3 
v znení §11b ods.5 písm. g) odporúčame vypustiť slovo „zákona“. 	O 	N 	Uvedené ustanovenie bolo upravené v súvislosti s vypustím ods. 2 až 4 § 11a. 	
ŠÚ SR 	Bod 3 
znenie uvádzacej vety k poznámkam pod čiarou odporúčame upraviť „Poznámky pod čiarou k odkazom 4b až 4f znejú:“. 	O 	A 	 	
MDPT SR 	 
1. Za Čl. I odporúčame doplniť úvodnú vetu, ktorá znie: 
„Zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona č. 462/2008 Z. z. sa mení a dopĺňa takto:“. 
 	O 	A 	 	
MDPT SR 	 
2. Znenie § 11 ods. 2 a § 11a ods. 2 odporúčame zvážiť vzhľadom k tomu, že ide o duplicitné ustanovenia s § 8a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 	O 	A 	 	
MPSVR SR 	 
K bodu 3 (§ 11a až § 11e) 
Sme toho názoru, že v predkladanom návrhu zákona sa majú ustanoviť predovšetkým konkrétne možnosti na dotácie v danej oblasti a nepreberať ustanovenia zákona č. 523/2004 Z. z. o rozpočtových pravidlách. 
 	O 	A 	 	
MV SR 	K čl. I 
 
K bodu 1 (§ 10 ods. 1 písm. b)): 
- slová „Ministerstva“ treba písať s malým začiatočným písmenom, keďže ide o legislatívne skratky zavedené v § 2 písm. c) a d) zákona. 

K bodu 2 (§ 11): 
- v odseku 1 písm. d) sa v porovnaní s platným znením vypúšťajú slová „mimo školského vyučovania“ a v písmene f) slovo „odborníkov“. Tieto zmeny je potrebné v odôvodnení bodu 2 vysvetliť, rovnako aj dôvody doplnenia nových písmen h) a i) do odseku 1. Poznamenávame, že zákon v § 15 upravuje športovanie detí mimo vyučovania, preto nie je jasný dôvod nového znenia § 11 ods. 1 písmena d), 
- znenie odseku 3 je nezrozumiteľné. Odporúčame upraviť ho takto: „Ak ide o úhradu záväzkov alebo refundácií výdavkov uhradených po podpise zmluvy o poskytnutí dotácie (ďalej len „zmluva“) na športovú infraštruktúru osobitného významu, ustanovenia odseku 2 písmen a) a b) sa nepoužijú.“. 

K bodu 3: 
- v § 11b ods. 5 písm. g) je potrebné slová „§ 11a“ nahradiť slovami „§ 11a ods. 3“, 
- v § 11e vo vete „Poznámky pod čiarou .....“ je potrebné doplniť, že ide o odkazy 4b až 4f. 
K bodu 4 (§ 32): 
Novelizáciou § 32 sa zakladá pôsobnosť správneho poriadku na tretiu časť zákona upravujúcu opatrenia proti dopingu v športe. 
Užitie dopingu je disciplinárnym previnením, pretože zákon ho nedefinuje ako trestný čin alebo priestupok; podľa § 26 (Disciplinárne konanie) sa disciplinárne konanie vedie za porušenie pravidiel športovej súťaže v priebehu hry alebo pravidiel vyplývajúcich zo stanov športového klubu alebo národného športového zväzu alebo z rozhodnutia ich orgánov. Podľa § 26 ods. 1 disciplinárne konanie vedie orgán národného športového zväzu podľa jeho stanov. 
Sme toho názoru, že slová „podľa jeho stanov“ odkazujú na podrobnejšiu úpravu disciplinárneho konania v stanovách národného športového zväzu. Z tohto dôvodu nemožno vzťahovať na tretiu časť zákona pôsobnosť správneho poriadku. 
Správny poriadok sa nevzťahuje na disciplinárne konania ani podľa iných platných zákonov upravujúcich disciplinárne konanie. Tieto zákony upravujú zväčša len základné ustanovenia o ukladaní rozhodnutia a odvolaní a úpravu podrobností o disciplinárnom konaní odkazujú na disciplinárne poriadky. Najnovšia zákonná úprava uvádza i údaje o preskúmateľnosti rozhodnutia o disciplinárnom opatrení súdom. 
Na základe uvedeného žiadame bod 4 z čl. I návrhu vypustiť. 
 	O 	A 	 	
MS SR 	K Čl. I., bod 1. (§ 10 ods. 2) 
Odporúčame predkladateľovi navrhované znenie odseku 2 § 10 nahradiť nasledovným znením: „(2) Ak darca poskytol zdroje financovania podľa odseku 1 na konkrétny účel, možno tieto na iný účel použiť len s predchádzajúcim súhlasom darcu.“ Navrhujeme dikciu formulovať s prezumpciou preferencie účelového určenia prostriedkov darcom. Navrhovaná dikcia je zároveň konformnejšia s právnou úpravou darovania v Občianskom zákonníku. 
 	O 	N 	Uvedené ustanovenie bolo vypustené z dôvodu nadbytočnosti. Úprava darovania je obsahom Občianskeho zákonníka ako všeobecného predpisu. 	
MS SR 	K Čl. I., bod 2. (§ 11 ods. 3) 
Odporúčame predkladateľovi navrhované znenie odseku 3 § 11 nahradiť z dôvodu potreby štylistického precizovania nasledovným znením: „(3) Pri dotáciách poskytovaných na športovú infraštruktúru osobitného významu sa ustanovenia odseku 2 písm. a) a b) nepoužijú, ak ide o úhradu záväzkov alebo refundáciu výdavkov uhradených po podpise zmluvy o poskytnutí dotácie (ďalej len „zmluva“).“ 
 	O 	N 	Uvedené ustanovenie bolo upravené v súlade s pripomienkou Ministerstva financií SR. 	
MS SR 	K Čl. I., bod 3. 
 
K § 11a ods. 2 písm. c) a ods. 3 písm. c) 

Odporúčame predkladateľovi slová „vedený výkon rozhodnutia“ nahradiť slovami „vedená exekúcia“. Dikciu je potrebné zosúladiť s platným právnym stavom, a rovnako s informatívnou poznámkou pod čiarou k odkazu 4b). Pre úplnosť dodávame, že termín „výkon exekúcie“ predkladateľ používa aj v návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov, zverejnenom na Portáli právnych predpisov. 
V poznámke pod čiarou k odkazu 4b) je zároveň text „zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov“ potrebné nahradiť textom „zákon č. 563/2009 Z. z. o správe daní (daňový poriadok) a o zmene a doplnení niektorých zákonov“ z dôvodu prijatia nového právneho predpisu o správe daní. 
 	O 	N 	Uvedené ustanovenie bolo vypustené v súlade s pripomienkou Ministerstva financií SR. 	
MS SR 	K Čl. I., bod 3.  
K § 11a ods. 3 písm. d) 

V ust. § 11a ods. 3 písm. d) navrhujeme vypustiť slová „,alebo čestným vyhlásením“. Zastávame názor, že s ohľadom na povinnosť hodnoverne preukázať splnenie podmienok pre poskytnutie dotácie by predkladateľ mal vychádzať z právnej úpravy zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov a jeho ust. § 7 ods. 3 písm. n) bez možnosti náhradného preukázania splnenia podmienky neporušenia zákazu nelegálnej práce a nelegálneho zamestnávania. 
 	O 	N 	Uvedené ustanovenie bolo vypustené v súlade s pripomienkou Ministerstva financií SR. 	
MS SR 	K Čl. I., bod 3.  
K § 11a ods. 4 

Odporúčame predkladateľovi slová „subjektom verejnej správy“ nahradiť konkrétne formulovaným označením subjektov spôsobilých uchádzať sa o poskytnutie dotácie, napr. jednotky územnej samosprávy, obec, vyšší územný celok apod. Pojem subjekt verejnej správy je pojmom teórie a vedy správneho práva, postráda predovšetkým normatívny rozmer a určitosť, ktoré musia byť vlastné dikcii zákona. 
 	O 	N 	Uvedené ustanovenie bolo vypustené v súlade s pripomienkou Ministerstva financií SR. 	
MS SR 	K Čl. I., bod 3.  
K § 11b ods. 1 

Odporúčame predkladateľovi slová „svojej internetovej stránke“ nahradiť slovami „svojom webovom sídle“; to platí pre celý text návrhu zákona. Dikciu je potrebné zosúladiť s pojmoslovím zákona č. 275/2006 Z. z. o informačných systémoch verejnej správy a o zmene a doplnení niektorých zákonov v platnom znení. 
 	O 	A 	 	
MS SR 	K Čl. I., bod 3.  
K § 11b ods. 2 písm. a) 

Odporúčame predkladateľovi za slovo „v“ vložiť slovo „rámci“ a za slovo predkladať slovo „písomné“. Znenie navrhujeme v uvedenom zmysle formulačne precizovať, zároveň je potrebné doplniť v kontexte zavedenia legislatívnej skratky slovo „písomné“ (porov. § 11b ods. 3). 
 	O 	ČA 	Navrhované znenie predmetného ustanovenia a legislatívnej skratky považujeme za dostatočné. 	
MS SR 	K Čl. I., bod 3.  
K § 11b ods. 2 písm. e) 

Odporúčame slová „ďalšie náležitosti“ nahradiť dikciou, ktorá bude spĺňať podmienku určitosti, resp. navrhujeme dané ustanovenie z dôvodu jeho neurčitosti vypustiť, keďže predkladateľ v § 11b ods. 2 zavádza exemplifikatívny výpočet náležitostí výzvy. 
 	O 	A 	 	
MS SR 	K Čl. I., bod 3.  
K § 11b ods. 3 

Odporúčame slovo „písomnej“ vypustiť z dôvodu zavedenia legislatívnej skratky v ust. ods. 2 písm. a). Odporúčame z dôvodu precizovania dikcie za slovo „žiadosti“ vložiť slovo „predloženej“. 
 	O 	ČA 	Z uvedeného ustanovenia vyplýva spôsob predkladania žiadostí, teda v písomnej forme. 	
MS SR 	K Čl. I., bod 3.  
K § 11b ods. 4 písm. b) bod 3. 

Odporúčame predkladateľovi slová „adresa trvalého pobytu“ nahradiť slovami „bydlisko alebo miesto podnikania“. Navrhovaná dikcia reflektuje širšiu osobnú pôsobnosť úpravy poskytovania dotácii, pričom podľa zákona č. 513/1991 Zb. Obchodný zákonník v platnom znení sa bydliskom rozumie adresa trvalého pobytu a miestom podnikania adresa, ktorá je ako sídlo alebo miesto podnikania zapísaná v úradnom registri. 
 	O 	A 	 	
MS SR 	K Čl. I., bod 3.  
K § 11b ods. 5 písm. a) a g) 

Navrhujeme slovo „potrieb“ nahradiť slovami „a odôvodnenie“ – ide o štylistickú úpravu a doplnenie odôvodnenia konkrétnych aktivít, ktoré by malo podľa našej mienky byť spolu s ich vymedzením súčasťou žiadosti. 
V písm. g) navrhujeme pred slovo „zákona“ vložiť slovo „tohto“ – ide o legislatívno-technickú úpravu 
 	O 	A 	 	
MS SR 	K Čl. I., bod 3.  
K § 11c ods. 1 

K navrhovanému zneniu dávame predkladateľovi do pozornosti návrh zákona, ktorým sa dopĺňa zákon č. 40/1964 Zb. Občiansky zákonník a mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, podľa ktorého bude potrebné zverejniť zmluvu o poskytnutí dotácie a nebude postačujúce iba zverejňovanie zoznamu žiadateľov, ktorým bola poskytnutá dotácia a výšku poskytnutej dotácie. 
 	O 	A 	 	
MS SR 	K Čl. I., bod 3.  
K § 11c ods. 2 

Z dôvodu potreby zosúladenia terminológie „podať – predložiť“ (porov. § 11b ods. 2 písm. a) návrhu) navrhujeme slovo „podaná“ nahradiť slovom „predložená“. Slovo „predložená“ navrhujeme vložiť aj za slová „nie je“ – ide o zosúladenie s našim návrhom k § 11b ods. 3. 
 	O 	A 	 	
MS SR 	K Čl. I., bod 3.  
K § 11d ods. 2 písm. k) 

Navrhujeme slovo „spolufinancovania“ nahradiť slovom „spolufinancovanie“ – ide o legislatívno-technickú úpravu. 
 	O 	A 	 	
MS SR 	K Čl. I., bod 3.  
K § 11e ods. 2 

Odporúčame predkladateľovi navrhované znenie odseku 2 § 11e nahradiť z dôvodu potreby štylistického a normatívneho precizovania dikcie nasledovným znením: „(2) Žiadateľ je povinný ministerstvu predložiť aj doklady preukazujúce použitie finančných prostriedkov určených na spolufinancovanie účelu dotácie“. 
 	O 	A 	 	
MS SR 	K Čl. I., bod 3. 
K § 11e ods. 3 

Navrhujeme predkladateľovi slová „uplatní sa postup“ nahradiť slovami „postupuje sa“ – ide o legislatívno-technickú úpravu. 
 	O 	A 	 	
MS SR 	K Čl. I., bod 5. (§ 33a) 
Odporúčame predkladateľovi navrhované znenie § 33a nahradiť z dôvodu potreby štylistického a normatívneho precizovania dikcie nasledovným znením: „Pri poskytovaní dotácií na základe žiadostí predložených do účinnosti tohto zákona sa postupuje podľa doterajších predpisov.“ 
 	O 	N 	Upravené podľa zásadnej pripomienky Ministerstva financií SR. 	
MS SR 	K návrhu uznesenia vlády 
Odporúčame v bode A. 1. vypustiť slová „z.........2010“ – ide o legislatívno-technickú úpravu. 
 	O 	A 	 	
MS SR 	K Čl. 1 
V súlade s legislatívnymi pravidlami vlády navrhujeme doplniť Čl. 1 o úvodnú vetu, ktorá má znieť: "Zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona č. 462/2008 Z. z. sa mení a dopĺňa takto:" 	O 	A 	 	
MS SR 	K bodu 3. §11c 
V súlade s programovým vyhlásením vlády požadujeme, aby bolo akékoľvek nakladanie s majetkom štátu prístupné verejnej kontrole. Na základe toho trváme na doplnení §11c ods. 1 predmetného návrhu zákona tak, aby sa v oboch pododsekoch doplnili za slovo žiadateľov slová "a znenia ich žiadostí". Účelom je zverejniť obsah konkrétnych žiadostí, ktoré boli podané s úmyslom získať dotáciu (prostriedky štátneho rozpočtu v rámci rozpočtovej kapitoly ministerstva), ako jednu zo základných podmienok účinnosti poskytnutia prostriedkov z verejných zdrojov. 
 	Z 	A 	 	
MKaCR SR 	K návrhu uznesenia 
Odporúčame slová "predseda vlády" nahradiť slovami "predsedníčka vlády". 	O 	A 	 	
MKaCR SR 	K čl. I bod 1. 
V § 10 ods. 1 písm. b) odporúčame pripojiť za slovo "obrany" slová " Slovenskej republiky" a za slovo "vnútra" slová " Slovenskej republiky" . 	O 	N 	V zákone č. 300/2008 Z. z. je už zavedená legislatívna skratka, ktorá sa v tomto návrhu zákona používa. 	
MKaCR SR 	K čl. I bod 2. 
V § 11 ods. 3 odporúčame ustanovenie preformulovať .  	O 	N 	Uvedené ustanovenie bolo upravené v súlade s pripomienkou Ministerstva financií SR. 	
MKaCR SR 	K čl. I bod 3. 
V § 11 b ods. 5 odporúčame vypustiť slovo "najmä". Žiadateľ musí presne vedieť, ktoré náležitosti má žiadosť obsahovať. 
 	O 	ČA 	Uvedené ustanovenie bolo spresnené. 	
MKaCR SR 	K čl. I bod 3. 
V § 11c ods. 1 odporúčame slová "svojej internetovej stránke" nahradiť slovami " svojom webovom sídle". 
(Pozri Výnos MF SR č. 312/2010 Z.z. o štandardoch pre informačné systémy verejnej správy). 	O 	A 	 	
MKaCR SR 	K čl. I. bod 3. 
V § 11d ods. 2 odporúčame vypustiť slovo "najmä" a doplniť samostatné písmeno, v ktorom budú ustanovené sankcie.  	O 	N 	Navrhovaným znením uvedeného ustanovenia sú demonštratívne vymedzené podstatné náležitosti zmluvy, ktoré môžu byť doplnené o ďalšie náležitosti v súlade s konkrétnou výzvou. 	
MKaCR SR 	K čl. I. bod 3 
V poznámke pod čiarou k odkazu 4e) odporúčame na konci vety nahradiť slová "neskorších predpisov" slovami "zákona č. 383/2008 Z. z.".  	O 	N 	Uvedená poznámka pod čiarou bola vypustená v súlade s pripomienkou Ministerstva financií SR. 	
MKaCR SR 	K čl. I. bod 3  
odporúčame zapracovať zrušovacie ustanovenie právnej úpravy účinnej do 1.1.2011. 	O 	N 	Výnos Ministerstva školstva Slovenskej republiky z 12. apríla 2006 č. CD 2006-141/348-1:sekr. o poskytovaní dotácií v pôsobnosti Ministerstva školstva Slovenskej republiky sa zrušuje návrhom zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov. 	
MPŽPaR SR 	K čl.I 
V článku I pred bodom 1 odporúčame uviesť toto znenie: 
" Zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona č. 462/2008 Z. z.sa mení a dopĺňa takto:" 
Odôvodnenie:Legislatívna pripomienka. 

 	O 	A 	 	
MPŽPaR SR 	K bodu 3 
V bode 3 v § 11b ods. 5 písm.g) navrhujeme uviesť toto znenie: 
g)ďalšie náležitosti podľa § 11a. 
Odôvodnenie:Legislatívna úprava textu. 

 	O 	N 	Uvedené ustanovenie bolo upravené v súvislosti s vypustením odsekov 2 až 4 v § 11a návrhu zákona. 	
MPŽPaR SR 	K bodu 5 
V bode 5 navrhujeme uviesť toto znenie: 
"5. Za § 33 sa vkladá § 33a, ktorý vrátane nadpisu znie: 
§ 33a 
Prechodné ustanovenie 
Žiadosti predložené do účinnosti tohto zákona sa posudzujú podľa doterajších predpisov.". 
Odôvodnenie: Legislatívno-technická úprava textu. 

 	O 	N 	Upravené podľa zásadnej pripomienky Ministerstva financií SR. 	
ÚOOÚ 	§ 11 ods. 3 písm. b) bod 2 
Žiadame nahradiť v § 11b ods.3 písm. b) bod 2 slová „rodné číslo“ textom „dátum narodenia“. 

Odôvodnenie : 

Podľa § 8 ods. 2 zákona č. 428/2002 Z. z. o ochrane osobných údajov v znení neskorších predpisov pri spracúvaní osobných údajov možno využiť na účely určenia fyzickej osoby všeobecne použiteľný identifikátor ustanovený osobitným zákonom (zákon Národnej rady Slovenskej republiky č. 301/1995 Z. z. o rodnom čísle) len vtedy, ak jeho použitie je nevyhnutné na dosiahnutie daného účelu spracúvania. Spracúvať iný identifikátor, ktorý v sebe skrýva charakteristiky dotknutej osoby, alebo zverejňovať všeobecne použiteľný identifikátor sa zakazuje. 
Máme za to, že účel spracúvania osobných údajov je v danom prípade dosiahnuteľný aj bez použitia rodného čísla. 

 	Z 	A 	 	
TNSK 	.) V čl. I , bod 1 v navrhovanom § 10 , ods. (1) vypustiť písm. c) a písm. d) a vložiť nový ods. (2) tohto znenia :  
(2) Finančné prostriedky na financovanie športu môže vo forme príspevku zo svojho rozpočtu poskytnúť : 
a) obec 
b) vyšší územný celok 

Odôvodnenie : 

Obce a vyššie územné celky sú financované z podielových daní a ich zdrojové možnosti sú značne obmedzené . Z tohto dôvodu považujeme stanoviť taxatívne vyššiemu územnému celku respekt. obci financovanie športu za nereálne , nesplniteľné . Navrhujeme „možnosť“ prispievať, ktorá bude závislá od konkrétnej ekonomickej situácie VÚC alebo obce. 
Túto pripomienku považujeme za zásadnú . 
 	Z 	ČA 	Úpravou textu v § 10 ods. 1. 	
TNSK 	I.) V čl. I , bod 1 v navrhovanom § 10 , ods. (1)  
II.) V nadväznosti na vyššie navrhovanú úpravu (viď prvá pripomienka ) označiť navrhované znenie ods. (2) , ako ods . (3)  	O 	N 	V súvislosti s čiastočným akceptovaním predchádzajúcej pripomienky, navrhovaná úprava nie je potrebná. 	
TNSK 	čl. I , bod.2  
III.) V čl. I , bod.2 v navrhovanom ustanovení §11 ods.2 vypustiť písm. c) 

Odôvodnenie : 

Ide o legislatívne technickú pripomienku vzhľadom k tomu, že predmetné ustanovenie je duplicitné k ustanoveniu s §8a , ods. 8 zákona č. 523/2004 Z.z. 

 	O 	A 	 	
TNSK 	čl. I , bod.3  
IV.) V čl. I , bod.3 v navrhovanom ustanovení §11a vypustiť ods.2 až ods. 4 

Odôvodnenie : 

Ide o legislatívne technickú pripomienku vzhľadom k tomu, že predmetné ustanovenie je duplicitné k ustanoveniu s §8a , ods. 4 až ods.6 zákona č. 523/2004 Z.z. 

 	O 	A 	 	
TNSK 	§14 zák.č. 300/2008 Z.z. v platnom znení , nová pripomienka , mimo návrh - doplniť do návrhu 
V.) V súčasne platnom zákone č. 300/2008 Z.z. v § 14 Starostlivosť o športové talenty navrhujeme doplniť ods. (3) tohto znenia : 

(3) Ministerstvo vo svojich vnútorných predpisoch určí spôsob identifikácie športovo nadaných žiakov na základných školách ,spracovanie získaných údajov a ich sprístupnenie športovým organizáciám, ktoré sa starajú o vyhľadávanie, výbere a športovú prípravu športových talentov podľa §4, písm.) . 

Odôvodnenie : 
Cieľom navrhovanej právnej úpravy je zefektívniť systém informovanosti o športovo nadaných žiakoch zákl. škôl pre príslušné športové inštitúcie zaoberajúce sa prípravou vrcholových športovcov tak, aby sa v systéme získavania prehľadu o športovo talentovaných žiakoch minimalizoval prvok náhodnosti pri ich získavaní a výbere. 

 	O 	N 	Navrhovaná novelizácia § 14 je nad rámec predmetu úpravy návrhu zákona, ktorý rieši problematiku poskytovania dotácií. 	
NROZP 	§ 11 ods. 1 písm. d) 
Na koniec textu navrhujeme doplniť slová „a fyzických osôb s ťažkým zdravotným postihnutímx)“. 

Poznámka pod čiarou bude znieť: 
x) Zákon č. 447/2008 Z.z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov 

Odôvodnenie: 

Do skupín osôb, na podporu športovania ktorých je možné poskytnúť dotáciu, navrhujeme zahrnúť i fyzické osoby s ťažkým zdravotným postihnutím. Možnosť financovať športové aktivity prostredníctvom dotácií ministerstva školstva by znamenalo výrazne pozitívny posun v možnosti zabezpečiť prístup k športovaniu aj osobám s ťažkým zdravotným postihnutím. Zabezpečenie športových aktivít tých to osôb si vyžaduje 
vyššie náklady na personálne, materiálne i organizačné zabezpečenie. Potrebný je zvýšený dohľad väčším počtom osôb pri vykonávaní ich športových aktivít, pre niektoré športy je potrebné špeciálne upravené športové náradie a náčinie (napr. nákup boccia loptičiek a špeciálne upravených rúr pre „vozičkárov“, ozvučených lôpt pre nevidiacich, ...), ktoré sa vyrába viac – menej len na individuálnu objednávku, čím sa stáva jeho obstaranie finančne náročnejším. Možnosť poskytovať dotácie na uvedený účel bude príspevkom štátu k realizácii záväzku prijatého ratifikáciou Dohovoru o právach osôb so zdravotným postihnutím (článok 30, ods. 5, písm. a, b, d zákona 317/2010 Z.z.) 

 	Z 	ČA 	Navrhované znenie § 11 ods. písm. d) zákona obsahuje všeobecnú úpravu, a preto zahŕňa aj fyzické osoby s ťažkým zdravotným postihnutím. Podľa názoru predkladateľa nie je potrebné ich v návrhu zákona špecifikovať. V § 11 ods. 1 nie je zámerom špecifikovať osoby, ktorým môže byť dotácia poskytnutá, ale presná špecifikácia účelov a činností, na ktoré sa dotácia môže poskytnúť. Fyzické osoby so zdravotným postihnutím, ani právnické osoby združujúce fyzické osoby so zdravotným postihnutím nie sú z poskytovania dotácií vylučené.